b'\n_START_ARTICLE_\nOvidiu Burc\xc4\x83\n_START_SECTION_\nJunior\n_START_PARAGRAPH_\nBurc\xc4\x83 \xc8\x99i-a \xc3\xaenceput cariera de junior la \xc8\x98coala de Fotbal Gic\xc4\x83 Popescu.\n_START_SECTION_\nCS Emelec\n_START_PARAGRAPH_\nCariera profesional\xc4\x83 \xc8\x99i-a \xc3\xaenceput-o la CS Emelec, \xc3\xaen prima lig\xc4\x83 din Ecuador, unde a reu\xc8\x99it s\xc4\x83 str\xc3\xa2ng\xc4\x83 6 apari\xc8\x9bii.\n_START_SECTION_\nJET United\n_START_PARAGRAPH_\nUn an mai t\xc3\xa2rziu japonezii de la JET United l-au remarcat \xc8\x99i l-au cump\xc4\x83rat. Burc\xc4\x83 a evoluat doar de 4 ori.\n_START_SECTION_\nVentforet Kofu\n_START_PARAGRAPH_\nCele 4 apari\xc8\x9bii au fost de ajuns pentru a le atrage aten\xc8\x9bia scouterilor de la Ventforet Kofu care l-au cump\xc4\x83rat imediat. Burc\xc4\x83 a reu\xc8\x99it s\xc4\x83 marcheze o dat\xc4\x83 \xc3\xaen cele 16 partide pe care le-a jucat pentru echipa japonez\xc4\x83.\n_START_SECTION_\nUniversitatea Craiova\n_START_PARAGRAPH_\nDup\xc4\x83 un an \xc3\xaen Ecuador \xc8\x99i doi \xc3\xaen Japonia, Burc\xc4\x83 s-a re\xc3\xaentors \xc3\xaen \xc8\x9bara natal\xc4\x83 pentru a evolua la FC Universitatea Craiova, la care a jucat 25 de meciuri.\n_START_SECTION_\nDinamo\n_START_PARAGRAPH_\nDup\xc4\x83 primul an al s\xc4\x83u ca fotbalist profesionist \xc3\xaen Rom\xc3\xa2nia, Burc\xc4\x83 s-a transferat la Dinamo, club care a fost impresionat de performan\xc8\x9bele sale de la Craiova. Acesta a c\xc3\xa2\xc8\x99tigat cu trupa din \xc8\x98tefan cel Mare Liga I \xc3\xaen sezonul 2003-2004.\n_START_SECTION_\nEnergie Cottbus\n_START_PARAGRAPH_\n\xc3\x8en iunie 2007, echipa din Bundesliga, Energie Cottbus, a anun\xc8\x9bat c\xc4\x83 Burc\xc4\x83 a semnat un contract pe 3 sezoane cu gruparea nem\xc8\x9beasc\xc4\x83. Dup\xc4\x83 o accidentare foarte grav\xc4\x83, Burc\xc4\x83 nu a putut evolua \xc3\xaen primul s\xc4\x83u sezon \xc3\xaen Germania. Revenind, acesta a devenit un juc\xc4\x83tor foarte important pentru nem\xc8\x9bi \xc8\x99i l-au numit c\xc4\x83pitan \xc3\xaen 2009.\n_START_SECTION_\n\xc3\x8emprumutul la Beijing Guoan\n_START_PARAGRAPH_\nDup\xc4\x83 ce \xc8\x99i-a revenit din accidentare, Cottbus l-au \xc3\xaemprumutat \xc3\xaen China la Beijing Guoan, unde a marcat 1 gol \xc3\xaen 15 partide.\n_START_SECTION_\nPoli Timi\xc8\x99oara\n_START_PARAGRAPH_\nDup\xc4\x83 ce i-a expirat contractul cu Energie Cottbus, Burc\xc4\x83 a preferat s\xc4\x83 revin\xc4\x83 \xc3\xaen Rom\xc3\xa2nia la Poli Timi\xc8\x99oara, echip\xc4\x83 care evolua \xc3\xaen Liga I, semn\xc3\xa2nd un contract pe 1 sezon. Fostului c\xc4\x83pitan de la Cottbus i s-a oferit tricoul cu num\xc4\x83rul 25. \xc8\x98i-a f\xc4\x83cut debutul \xc3\xaen Europa League \xc3\xaentr-o \xc3\xaenfr\xc3\xa2ngere cu 2-0 contra lui Manchester City.\n_START_SECTION_\nRapid\n_START_PARAGRAPH_\n\xc3\x8en 2011, Burc\xc4\x83 a semnat un contract cu Rapid. Acesta \xc3\xaens\xc4\x83 a jucat mult la echipa a doua, reziliindu-\xc8\x99i contractul cu bucure\xc8\x99tenii \xc8\x99i din cauza problemelor grave financiare, acesta nefiind pl\xc4\x83tit de jum\xc4\x83tate de an.\n_START_SECTION_\nDup\xc4\x83 retragerea din fotbal\n_START_PARAGRAPH_\nOvidiu Burc\xc4\x83 \xc8\x99i-a \xc3\xaencetat oficial activitatea sportiv\xc4\x83 dup\xc4\x83 rezilierea contractului cu Rapid, din 2011. \xc3\x8en 2014, acesta a revenit \xc3\xaen fotbal, ca manager sportiv al clubului O\xc8\x9belul Gala\xc8\x9bi, controlat la acea vreme de miliardarul Dan Adamescu \xc8\x99i aflat \xc3\xaen insolven\xc8\x9b\xc4\x83 \xc3\x8en 2015, acesta a p\xc4\x83r\xc4\x83sit gruparea g\xc4\x83l\xc4\x83\xc8\x9bean\xc4\x83, pentru a fi numit pre\xc8\x99edinte al clubului Rapid, club care se afla, de asemenea, \xc3\xaen insolven\xc8\x9b\xc4\x83 la acea vreme. _NEWLINE_\xc3\x8en 2017, Ovidiu Burc\xc4\x83 a revenit oficial \xc3\xaen fotbal ca manager al noului proiect Academia Rapid \xc8\x99i a devenit apoi \xc8\x99i ac\xc8\x9bionar al acestuia. Dup\xc4\x83 ce s-a retras din func\xc8\x9bie \xc3\xaen martie 2018 \xc3\xaen favoarea lui Nicu\xc8\x99or Stanciu, Burc\xc4\x83 a revenit \xc3\xaen iunie 2019 ca pre\xc8\x99edinte.'